CELEX: 22019D1370
Language: mt
Date: 2017-10-27 00:00:00
Title: Deċiżjoni tal-Kumitat Konġunt taż-ŻEE Nru 207/2017 tas-27 ta' Ottubru 2017 li temenda l-Anness XX (Ambjent) tal-Ftehim ŻEE [2019/1370]

22.8.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 219/21
               
            
         DEĊIŻJONI TAL-KUMITAT KONĠUNT TAŻ-ŻEE Nru 207/2017
         tas-27 ta' Ottubru 2017
         li temenda l-Anness XX (Ambjent) tal-Ftehim ŻEE [2019/1370]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
         Billi:
         
                     (1)
                  
                  
                     Id-Direttiva tal-Kummissjoni (UE) 2015/996 tad-19 ta' Mejju 2015 li tistabbilixxi metodi komuni ta' valutazzjoni tal-istorbju skont id-Direttiva 2002/49/KE tal-Parlament Ewropew u tal-Kunsill (1) trid tiġi inkorporata fil-Ftehim ŻEE.
                  
               
                     (2)
                  
                  
                     Għalhekk, l-Anness XX tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-punt li ġej għandu jiddaħħal wara l-punt 36g (id-Direttiva 2002/49/KE tal-Parlament Ewropew u tal-Kunsill) tal-Anness XX tal-Ftehim ŻEE:
            
               
                           “32ga.
                        
                        
                           
                              32015 L 0996: id-Direttiva tal-Kummissjoni (UE) 2015/996 tad-19 ta' Mejju 2015 li tistabbilixxi metodi komuni ta' valutazzjoni tal-istorbju skont id-Direttiva 2002/49/KE tal-Parlament Ewropew u tal-Kunsill (ĠU L 168, 1.7.2015, p. 1).”
                        
                     
         
         
            Artikolu 2
            It-testi tad-Direttiva (UE) 2015/996 bil-lingwa Iżlandiża u b'dik Norveġiża, li ser jiġu ppubblikati fis-Suppliment dwar iż-ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fit-28 ta' Ottubru 2017, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea, u fis-Suppliment tagħha dwar iż-ŻEE.
         
         
            Magħmul fi Brussell, is-27 ta' Ottubru 2017.
            
               
                  Għall-Kumitat Konġunt taż-ŻEE
               
               
                  Il-President
               
               Sabine MONAUNI
            
         
         
            (1)  ĠU L 168, 1.7.2015, p. 1.
         
            (*1)  Ma huwa indikat l-ebda rekwiżit kostituzzjonali.